આપણને ધર્મ, અધ્યાત્મ અંગે કશું શીખવા મળતું નથી. તેથી આ પ્રકારના મેળાનું આયોજન ખૂબ જ મહત્ત્વનું છે. તે આપણા ધર્મ, અધ્યાત્મ અને પરંપરાઓનું આપણને શિક્ષણ આપે છે. હકીકતમાં ધર્મ એ છે જે બધાને એક બનાવે છે. અધ્યાત્મ એક ફિલોસોફી છે અને સંપ્રદાય એક પેઢી દ્વારા બીજી પેઢીને સોંપવામાં આવતી પરંપરા છે. હિન્દુત્વની સૌથી મોટી તાકાત એ છે કે તેના કોઈ એક સ્થાપક નથી. તે એક સામૂહિક વિચાર, સામૂહિક વિઝન છે.